Folketing
2007-01-12

Familie- og forbrugerministeren (Carina Christensen): Jeg vil gerne sige, hvad jeg også håber fremgik, at vi er meget, meget optaget af, at der bliver tilbudt sund mad og gode madordninger både i daginstitutionerne og ude på skolerne. Men det er ude i kommunerne, man skal tilrettelægge det her, for det er dem, der har ansvaret for at drive daginstitutionerne og for at drive skolerne. Som jeg kender Det Radikale Venstre, går de meget op i det lokale selvstyre og i, at man har friheden til at træffe nogle valg ude i de enkelte kommuner. Spørgsmålet lød næsten: Hvorfor vil regeringen ikke være med til at tvinge kommunerne til det? Hvorfor tvinger regeringen dem ikke til at tilbyde de her madordninger? Det tror jeg slet ikke er nødvendigt, for det går faktisk utrolig godt ude i kommunerne. Kommunerne vil gerne det her, det er sådan set (361) slet ikke nødvendigt. Vi ser faktisk en rigtig god bølge derude, og nu har de også fået ansvaret for forebyggelsen ude i kommunerne her fra den 1. januar.